**E L Ő T E R J E S Z T É S**



Előterjesztés

Balatonberényi Községi ÖnkormányzatKépviselő-testületének

2024. október 24-i nyilvános ülésére

Tárgy: Döntés, a Balaton Fejlesztési Tanács által kiírt "Szolgálati lakások kialakítása a Balaton kiemelt üdülőkörzetében" tárgyú pályázaton való részvételről.

Előadó:

Druskoczi Tünde

polgármester

**Tisztelt Képviselő- testület!**

A Balaton Fejlesztési Tanács "Szolgálati lakások kialakítása a Balaton kiemelt üdülőkörzetében" tárgyú pályázatot hirdetett meg.

Önállóan támogatható tevékenységek:

új építésű ingatlanban, vagy meglévő, más használatú vagy használaton kívüli, önkormányzati tulajdonú épület felújítása (külső és belső), korszerűsítése, átalakítása, bővítése a megvalósítást követően szolgálati lakás rendeltetéssel.

A pályázat értelmében az önkormányzatok utólagos finanszírozással a projekt elszámolható összköltségének maximum 60%-ára pályázhat.

A fenntartási idő 10 év.

Lakás felújítás esetén a támogatás mértéke max. 30 millió Ft/lakás.

Végrehajtásra rendelkezésre álló idő a támogatás jóváhagyásától számított 24 hónap.

Az előzetes egyeztetés alapján az önkormányzati tulajdú Bartók B. u. 6/A. és 6/B- lakások felújítására esett a választás. A lakások 1980-ban épület meg és azóta jelentős felújítás nem történt.

A bekért tervezői költségvetések alapján, a lakások felújítási költsége, amely a határoló szerkezet hőszigetelését-, homlokzati nyílászáró cserét-, tető felújítást-, épületgépészeti és villamos felújítást tartalmaz:

Bartók Béla u. 6/A: 27.488.137.- Ft

Bartók Béla u. 6/B: 27.655.461.- Ft

A két lakás tető felújítása: 11.278.608.- Ft

Összesen a tervezett építési költség: 66.422. 206.-Ft

Kérem, a T. képviselő testületet, a költségek ismeretében tárgyalják meg az előterjesztést és döntsenek a pályázaton való részvételről.

**Határozati javaslat:**

Balatonberény Község Önkormányzatának Képviselő-testülete megismerte és megtárgyalta Balaton Fejlesztési Tanács által kiírt pályázat alapján, a Balatonberény, Bartók B. u. 6/A és 6/B lakások felújításának előkészített pályázati dokumentációját.

A képviselő-testület pályázatot nyújt be a Balaton Fejlesztési Tanácshoz, a Balatonberény Bartók B. utca 6/A és 6/B lakások felújításának támogatására, az előzetes tervezői költségvetés szerinti műszaki tartalommal.

Eredményes pályázat esetén az önkormányzat a sajáterőt a 2025 év költségvetésben biztosítja.

**Határidő**: 2024. november 28.

**Felelős:** Druskoczi Tünde polgármester

Druskóczi Tünde sk. polgármester